85/434/ETY: Neuvoston päätös, tehty 16 päivänä syyskuuta 1985, farmasian koulutuksen neuvoa-antavan komitean perustamisesta



Virallinen lehti nro L 253 , 24/09/1985 s. 0043 - 0044

Suomenk. erityispainos Alue 6 Nide 2 s. 0114

Espanjank. erityispainos: Luku 06 Nide 3 s. 0034

Ruotsink. erityispainos Alue 6 Nide 2 s. 0114

Portugalink. erityispainos: Luku 06 Nide 3 s. 0034



NEUVOSTON PÄÄTÖS, tehty 16 päivänä syyskuuta 1985, farmasian koulutuksen neuvoa-antavan komitean perustamisesta (85/434/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission päätösehdotuksen (1), sekä katsoo, että tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta 6 päivänä kesäkuuta 1974 antamassaan päätöslauselmassa (2) neuvosto ilmoitti kannattavansa neuvoa-antavan komitean perustamista, farmasian tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisessa tunnustamisessa on tärkeää varmistaa keskenään vertailukelpoisella tavalla korkea koulutustaso, ja on suotavaa perustaa neuvoa-antava komitea komission avuksi, jotta voitaisiin myötävaikuttaa tämän tavoitteen saavuttamiseen, ON PÄÄTTÄNYT SEURAAVAA: 1 artikla Perustetaan komission yhteyteen farmasian koulutuksen neuvoa-antava komitea, jäljempänä "komitea". 2 artikla 1. Komitean tehtävänä on auttaa varmistamaan, että farmasian koulutuksen taso on keskenään vertailukelpoisella tavalla korkea yhteisössä. 2. Se toteuttaa tämän tehtävän etenkin seuraavin tavoin: - täydellisten tietojen vaihto jäsenvaltioiden koulutusmenetelmistä sekä teoreettisen ja käytännöllisen opetuksen sisällöstä, tasosta ja rakenteesta, - näkemystenvaihto ja neuvottelut yhtenevän käsityksen aikaansaamiseksi farmasian koulutuksessa saavutettavasta tasosta ja tarvittaessa tällaisen koulutuksen rakenteesta ja sisällöstä, - farmasian koulutuksen mukauttamisen tarkastelu suhteessa farmasian ja opetusmenetelmien kehitykseen. 3. Komitea antaa komissiolle ja jäsenvaltioille lausuntoja ja suosituksia, mukaan lukien aiheelliseksi katsomansa ehdotukset direktiivien 85/432/ETY (3) ja 85/433/ETY (4) farmasian koulutusta koskevien artikloiden muutoksiksi. 4. Komitea antaa myös komissiolle neuvoja kaikissa komission sille esittämissä farmasian koulutukseen liittyvissä kysymyksissä. 3 artikla 1. Komiteassa on kolme asiantuntijaa jokaisesta jäsenvaltiosta: - yksi ammatissa toimivaa farmasian alan ammattikuntaa edustava asiantuntija, - yksi farmasian opetusta antavia laitoksia edustava asiantuntija, - yksi jäsenvaltioiden toimivaltaisia viranomaisia edustava asiantuntija, 2. Jokaisella jäsenellä on varajäsen. Varajäsenet voivat osallistua komitean kokouksiin. 3. Jäsenvaltiot nimeävät 1 ja 2 kohdassa tarkoitetut jäsenet ja varajäsenet. Edellä 1 kohdan ensimmäisessä ja toisessa luetelmakohdassa tarkoitetut jäsenet nimetään ammatissa toimivan farmasian alan ammattikunnan ja farmasian opetusta antavien laitosten ehdotuksesta. Näin nimetyt jäsenet ja varajäsenet nimittää neuvosto. 4 artikla 1. Komitean jäsenen toimikausi on kolme vuotta. Tämän kauden päätyttyä jäsenet hoitavat tehtäviään kunnes heidän seuraajansa nimitetään tai heidän toimikautensa uusitaan. 2. Jäsenen toimikausi päättyy ennen kuin kolme vuotta on kulunut, jos jäsen eroaa, kuolee tai jos hänen tilalleen nimitetään uusi jäsen 3 artiklassa määrätyn menettelyn mukaisesti. Uusi jäsen nimetään jäljelle olevaksi toimikaudeksi. 5 artikla Komitea valitsee keskuudestaan puheenjohtajan ja kaksi varapuheenjohtajaa. Komitea vahvistaa työjärjestyksensä. Komitean puheenjohtaja laatii kokousten asialistan yhdessä komission kanssa. 6 artikla Komitea voi perustaa työryhmiä sekä kutsua ja hyväksyä kokouksiinsa tarkkailijoita tai asiantuntijoita avustamaan sitä kaikissa sen työhön liittyvissä erityiskysymyksissä. 7 artikla Komissio huolehtii komitean sihteeristötehtävistä. Tehty Luxemburgissa 16 päivänä syyskuuta 1985. Neuvoston puolesta Neuvoston puheenjohtaja M. FISCHBACH (1) EYVL N:o C 92, 23.4.1981, s. 2 (2) EYVL N:o C 98, 20.8.1974, s. 1 (3) EYVL N:o L 253, 24.9.1985, s. 34 (4) EYVL N:o L 253, 24.9.1985, s. 37